laion/Wikipedia-Exotic huggingface dataset:
אופל קדט C

אופל קדט C (בגרמנית: Opel Kadett C) היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1973–1979 בגרמניה ובלגיה. יוצרו 1,754,989 יחידות. מנוע קדמי. מנועי בנזין. 5 נוסעים (דגם סדאן). 2 דלתות - סדאן. 4 דלתות - סדאן. 3 דלתות - האצ'בק. 2 דלתות - קופה. 2 דלתות - טרגה - טופ. 3 דלתות - סטיישן. "קדט 1000". "קדט 1200". "קדט 1200 S". "קדט 1600 S". "קדט GT - 1900". "קדט 1900 E". "Rallye-Kadett 2000 E". "קדט GT - 2000". "קדט 2000 E". "קדט 2000 EH". "אופל קדט C", דגם "סדאן" 4 דלתות "אופל קדט C", דגם "סדאן" 4 דלתות "אופל קדט C", דגם "סדאן" 4 דלתות "אופל קדט C", דגם "City" "אופל קדט C", דגם "City", שנת 1976 "אופל קדט C" דגם "אארו" סגנון גג "טרגה-טופ" "אופל קדט C" דגם "אארו" סגנון גג "טרגה-טופ" "אופל קדט C" - קופה "אופל קדט C" - קופה "אופל קדט C" דגם "Caravan" - סטיישן "אופל קדט C" דגם "Caravan" - סטיישן אופל אופל קדט A אופל קדט E אופל קפיטן אופל אדמירל מדיה וקבצים בנושא אופל קדט C בוויקישיתוף אופל קדט C, סרטון באתר יוטיוב אופל, האתר הבינלאומי "אופל קדט C" autobild.de/klassik/bilder/sondermodelle "אופל קדט C" pinterest.com/nklrdvc/opel-kadett-c "אופל קדט C" - תמונות shutterstock.com/search/opel+kadett+c "אופל קדט C" focus.de/auto/gebrauchtwagen/oldtimer/opel
הגבוהים והאדירים

הגבוהים והאדירים (באנגלית: The High and the Mighty) הוא סרט אסונות אמריקאי משנת 1954 בבימויו של ויליאם ולמן עם ג'ון ויין בתפקיד הראשי. התסריט מבוסס על רומן בשם זה מאת ארנסט גאן (אנ') שנת 1953. המוזיקה נכתבה על ידי דימיטרי טיומקין, שיר הנושא זכה להצלחה עצומה ולביצועים רבים. נכתבו לו מילים והשיר היה שבועות רבים בראש מצעד הפזמונים. בסרט שורק אותו ג'ון ויין לאורך העלילה ולכן הוא כונה גם "שיר השריקה". דימטרי טיומקין זכה בפרס אוסקר לפסקול המקורי הטוב ביותר והיה מועמד לפרס אוסקר לשיר המקורי הטוב ביותר. ג'ן סטרלינג וקלייר טרבור היו מועמדות לפרס אוסקר לשחקנית המשנה הטובה ביותר. סטרלינג זכתה בפרס גלובוס הזהב לשחקנית המשנה הטובה ביותר - סרט קולנוע. ויליאם ולמן היה מועמד לפרס אוסקר לבמאי הטוב ביותר. רלף דוסון היה מועמד לפרס אוסקר לעריכה הטובה ביותר. בנמל התעופה בהונולולו, עומדת לצאת טיסה מטוס דאגלס DC-4 לסן פרנסיסקו. בטיסה 17 נוסעים ו-5 אנשי צוות. הקברניט הראשי הוא ג'ון סאליבן (רוברט סטאק) הקצין הראשון הוא דן תורן (ג'ון ויין). תורן הוא טייס מבוגר ועתיר ניסיון. באחת הטיסות התרסק המטוס, אשתו ובנו נהרגו והוא נפצע קשה ונשאר עם צליעה קבועה. המחשבות על התאונה רודפות אחריו כל הזמן. הדיילת (דו אבדון) מקבלת את הנוסעים זוגות ובודדים ולכל אחד יש סיפור ובעיות שונות. אד ג'וזף (פיל האריס) ואשתו (אן דורן) הם זוג שחזר מחופשה בהוואי שהייתה רצופה תקלות אבל הם לקחו הכל בקלות. סאלי מק'י (ג'ן סטרלינג) טסה בחששות כבדים לפגוש גבר שהתאהב בתמונתה לפני שנים כשהייתה מלכת יופי. היא חוששת מתגובתו שיראה שאינה יפה כמו בתמונה. מיי הולסט (קלייר טרבור) היא שחקנית לשעבר. היא מתיישבת ליד קן צ'לד (דייוויד בריאן) החרד מהטיסה ומעודדת אותו. אחד הנוסעים, המפרי אגניו (סידני בלקמר) חושד בצילד שהוא בוגד עם אשתו ומאיים עליו באקדח שנלקח ממנו על ידי הנוסעים. המטוס מתחיל לרטוט והצוות מבחין בדליקה באחד המנועים. הם מצליחים לכבות אותה אבל המנוע מושבת ונגרמת זרימת דלק קשה. תורן מודיע לנוסעים המבוהלים כי כנראה לא יוכלו להגיע לסן פרנסיסקו והם יצטרכו להנחית את המטוס בים. סירות של משמר החופים של ארצות הברית ימתינו להם במקום וימשו אותם מהים. בינתיים הוא מבקש מהנוסעים להשליך את כל חפציהם לים כדי לחסוך בדלק. כל הנוסעים משתפים פעולה, מוסרים לו את המזוודות. הוא פותח את דלת המטוס כשאחד הנוסעים תומך בו, ומשליך הכל לים. תורן מחליט בהתייעצות עם הנווט וילבי (ואלי בראון) שהם יוכלו לנחות בסן פרנסיסקו. הקברניט הנפחד מחליט בכל זאת לבצע נחיתה בים אבל תורן סוטר לו והוא מתאושש ומסכים להנחית את המטוס ביעדו בהדרכת תורן. בשדה התעופה בסן פרנסיסקו מכינים לנחיתת אונס אבל המטוס נוחת ללא פגע. מדיה וקבצים בנושא הגבוהים והאדירים בוויקישיתוף "הגבוהים והאדירים", במסד הנתונים הקולנועיים IMDb (באנגלית) "הגבוהים והאדירים", באתר נטפליקס "הגבוהים והאדירים", באתר AllMovie (באנגלית) "הגבוהים והאדירים", באתר Rotten Tomatoes (באנגלית) "הגבוהים והאדירים", באתר Box Office Mojo (באנגלית) "הגבוהים והאדירים", במסד הנתונים הקולנועיים KinoPoisk (ברוסית) קדימון לגבוהים והאדירים, באתר יוטיוב הגבוהים והאדירים, באתר TCM שיר הנושא מתוך הגבוהים והאדירים, באתר יוטיוב
הישראלים (הרכב)

הישראלים, מוכרים גם כביגי ושורטי ובהמשך ביגי ושורט, היה צמד מוזיקלי ישראלי. ב-2004 הקימו גילי "ביגי" מסמי ואמיתי "שורטי" צברי את ההרכב. באותה שנה, הוציאו את שיר הפריצה שלהם, "תזיזי ת'ישבן". מאוחר יותר הכריזו חברי ההרכב כי השקיעו את כל הונם בו. השיר, ששילב את ז'אנרי ההיפ הופ והפופ, הפך ללהיט, זכה ברינגטון פלטינה כפולה ואף גרר שיר תגובה מהזמרת רוני דואני בשם "תזיז את הישבן", אשר מחה על היחס של השיר לנשים. השיר "ריקוד השורטי ביגי" מתוך האלבום זכה להצלחה גם הוא, כאשר זכה בתואר רינגטון פלטינה. להיט נוסף המזוהה עם ההרכב הוא "המורה", שאף הופק עבורו וידאו קליפ. בהמשך שנת 2004, הוציא ההרכב את אלבומו היחיד, "תזיזי ת'ישבן", תחת חסותו של הלייבל "בן-צור הפקות". האלבום זכה להצלחה רבה, אך ההרכב התפרק תוך שנה. ב-2005 שודרה בערוץ 2 התוכנית "פעם בחיים", בה השתתף ההרכב. ב-2008, חתם מסמי בחברת התקליטים הד ארצי, על מנת להקים את ההרכב מחדש, והחליף את צברי בטל "שורט" שרון (טל שרעבי), אך הקמת ההרכב מחדש לא הצליחה והצמד המחודש הוציא סינגל אחד בלבד, בשם "עד אור הבוקר". 2004: תזיזי ת'ישבן הישראלים, באתר ספוטיפיי הישראלים, באתר Discogs (באנגלית) הישראלים, דף שער בספרייה הלאומית מרב יודילוביץ', איזה כוסית, רוצה בטוסיק?, באתר ynet, 7 במרץ 2004 ארנה קזין, לישראלים גסים דרושה אשה זועמת, באתר הארץ, 11 באוגוסט 2004 גואל פינטו, "מי אוהב אותך יותר ממני" ו"תזיזי ת'ישבן" - הרינגטונים הכי פופולריים, באתר הארץ, 4 ביולי 2005 עושים בית ספר למורה, באתר ynet, 24 במרץ 2004
שאווייר אספוט זמורה

שאווייר אספוט זמורה (בספרדית: Xavier Espot Zamora; ‏נולד ב־30 באוקטובר 1979) הוא פוליטיקאי אנדורי. הוא שר משפטים לשעבר, וכיום הוא ראש ממשלת אנדורה מאז 16 במאי 2019. תחת ממשלתו של אנטוני מרטי, בין 25 ביולי 2012 ל־28 בפברואר 2019, הוא כיהן כשר הרווחה, המשפטים והפנים. הוא התפטר ממשרתו כשר ב־29 בפברואר 2019, על מנת להגיש את מועמדותו לראשות הממשלה, בבחירות הכלליות לשנת 2019. בספטמבר 2023 יצא זמורה מהארון בתור הומוסקסואל בראיון עם השידור הציבורי של אנדורה. זמורה הוא בעל תואר ראשון ותואר שני במשפטים, מהפקולטה למצטיינים במנהל עסקים וניהול (ESADE). בנוסף, הוא גם בעל תואר במדעי הרוח מהפקולטה לפילוסופיה של אוניברסיטת רמון לול בברצלונה. מדיה וקבצים בנושא שאווייר אספוט זמורה בוויקישיתוף שאווייר אספוט זמורה, ברשת החברתית פייסבוק שאווייר אספוט זמורה, ברשת החברתית אקס (טוויטר) שאווייר אספוט זמורה, ברשת החברתית אינסטגרם "Decret del 16-10-2011 de nomenament del Sr. Xavier Espot Zamora com a secretari d'Estat de Justícia i Interior". bopa.ad. נבדק ב-19 במאי 2019. {{cite web}}: (עזרה) "Xavier Espot jura el càrrec de cap de Govern". govern.ad (בקטלאנית). נבדק ב-19 במאי 2019. {{cite web}}: (עזרה) ראש ממשלת הנסיכות האירופית יצא מהארון: "אף פעם לא הסתרתי את זה", באתר mako, ‏2023-09-12 Michael K. Lavers, Andorran prime minister comes out as gay, washingtonblade, ‏2023-09-11 (באנגלית אמריקאית) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
אופל קדט D

"אופל קדט D" (בגרמנית: Opel Kadett D) היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1979–1984 בגרמניה. יוצרו 2,092,087 יחידות. מנוע קדמי - רוחבי. סוגי מנוע: מנועי בנזין, מנוע דיזל. סוג הנעה: הנעה קדמית. 5 נוסעים (דגם סדאן). 2 דלתות - סדאן. 4 דלתות - סדאן. 3 דלתות - האצ'בק. 2 דלתות - טרגה - טופ. 2 דלתות - קבריולה. 3 דלתות - סטיישן. 5 דלתות - סטיישן. "קדט 1200". "קדט 1200 S". "קדט 1300". "קדט 1300 S". "קדט 1600 S". "קדט GTE". "דיזל 1600". דגמי סדאן: "Kadett Luxus", "Kadett Berlina", "Kadett SR", "Kadett GTE". דגמי סטיישן: "Kombi Kadett Caravan", "Kadett Caravan Luxus", "Kadett Voyage", "Kadett Voyage Berlina". סדרות מוגבלות: "Sondermodelle Kadett Pirsch", "Kadett J", "Kadett GLS", "Kadett Corsa". "אופל קדט D" דגם "GTE" "אופל קדט D" דגם "1.3 S" "אופל קדט D" דגם "1.6 SR", שנת 1982 "אופל קדט D" דגם "1.3 GL Luxus", שנת 1983 "אופל קדט D" דגם "GTE" "אופל קדט D" דגם "אארו" בסגנון גג "טרגה טופ" "אופל קדט D" דגם "1.2 N Bieber" - קבריולה "אופל קדט D" בתצורת 5 דלתות - סטיישן "אופל קדט D" בתצורת 3 דלתות - סטיישן אופל אופל קדט A אופל קדט B אופל קדט C אופל קדט E אופל קפיטן אופל אדמירל מדיה וקבצים בנושא אופל קדט D בוויקישיתוף אופל קדט D, סרטון באתר יוטיוב אופל, האתר הבינלאומי Opel Kadett, Paolo Ferrini, 1995, Giorgio Nada Editore ISBN 978-8879111423 "אופל קדט D" - מפרט automobile-catalog.com/model/opel/kadett_d "אופל קדט D" car.info/en-se/opel/kadett/d "אופל קדט D" (גרמנית) alt-opel.eu/index
ליאם הפקות

ליאם הפקות היא חברת תקליטים ישראלית בבעלותו של הזמר הישראלי אייל גולן. החברה נוסדה על ידי הזמר הישראלי אייל גולן ומנהלו לשעבר, היזם בני פרץ, והיא נקראת על שם בנו הבכור של גולן מנישואיו לאילנית לוי. בין האמנים שייצגה החברה לאורך השנים ניתן למנות את גולן עצמו, מושיק עפיה, איתי לוי, נסרין קדרי ולואי עלי. ב-2011 עלתה לשידור בערוץ 24 התוכנית "אייל גולן קורא לך", תוכנית מציאות בהנחיית אייל גולן העוסקת בגילוי כישרונות מוזיקליים בז'אנר המוזיקה הים תיכונית. הפרס לזוכה התכנית היה הפקת אלבום בכורה וחוזה ייצוג בחברה. בין האמנים שזכו בפרס במסגרת התכנית ניתן למנות את מורן מזור ונסרין קדרי. כמו כן, אף על פי שלא העפיל לגמר, אך בלט במהלך העונה, נחתם הזמר לואי עלי בחברה גם הוא. התכנית ירדה משידור עקב "פרשת משחקי חברה", בה עורב גולן. ב-2013 החלה חקירה משטרתית נגד הזמר אייל גולן בשם "פרשת משחקי חברה", בחשד לבעילה אסורה בהסכמה של קטינות. רוב המקרים המתוארים בפרשה, התקיימו במשרדי החברה. כמו כן, היו מעורב בפרשה גם מנהלו של גולן ומייסד החברה בני פרץ ומנהל הכספים של החברה צחי אסולין. ב-2019, עקב סכסוך בין גולן לפרץ, הוחלף מנכ"ל החברה מפרץ לאבי רז. בהווה - איל גולן ליאם גולן אלין גולן רותם חן יגל אושרי בעבר - איתי לוי נסרין קדרי לואי עלי מושיק עפיה רועי סנדלר דקל וקנין ירון אילן עכבר העיר, מאור ונסרין הם הזוכים בגמר "אייל גולן קורא לך", באתר הארץ, 22 במרץ 2012 דניאל דולב‏, הגיע להסדר עם מתלוננת: אחד המעורבים בפרשת אייל גולן נמחק מהתביעה, באתר וואלה, 23 באפריל 2020 שגיא בן נון‏, למרות ההכרזה על "סולחה" בין אייל גולן למנהלו: מונה מנכ"ל חדש ל"ליאם הפקות", באתר וואלה, 25 בדצמבר 2019
שפיק ג'פרוביץ'

שפיק ג'פרוביץ' (בבוסנית: Šefik Džaferović; נולד ב-9 בספטמבר 1957) הוא פוליטיקאי בוסניאקי, שכיהן כחבר הנשיאות בוסניה והרצגובינה בין השנים 2018–2022. בשנת 2020 כיהן כיושב ראש הנשיאות. ג'פרוביץ' נולד בעיר זאבידוביצ'י בבוסניה, אז חלק מהרפובליקה הפדרלית הסוציאליסטית של יוגוסלביה. הוא למד משפטים באוניברסיטת סרייבו. לאחר סיום לימודיו עבד עד 1996 בערים זאבידוביצ'י וזניצה כעורך דין, כתובע וכשופט וכן מילא מספר תפקידים מנהליים. ג'פרוביץ' נשוי מאז 1980 לאשתו וילדאנה ולהם שני ילדים. הם מתגוררים בסרייבו. בשנת 1996 הצטרף ג'פרוביץ' למפלגת הפעולה הדמוקרטית הבוסנית. בשנת 1996 נבחר לחבר בבית המחוקקים של קנטון זניצה-דובוי, אחד מעשרת הקנטונים המרכיבים את הפדרציה של בוסניה והרצגובינה. באותה שנה מונה לחבר הבית העליון של פרלמנט המדינה כולה ובשנת 2000 מונה שוב לאותה כהונה. משנת 2001 ועד 2005 כיהן כמזכיר הכללי של מפלגת הפעולה הדמוקרטית. מאז 2005 הוא משמש כסגן יושב ראש המפלגה. בשנת 2002 נבחר ג'פרוביץ' לחבר הבית התחתון של הפרלמנט של בוסניה והרצגובינה מטעם המחוז הרביעי של בוסניה, מחוז הכולל את קנטון זניצה-דובוי ואת קנטון מרכז בוסניה. לאחר מכן שב ונבחר לכהונה פעמים נוספות וכיהן בתפקיד זה עד 2018. בבחירות 2018 נבחר ג'פרוביץ' לחבר נשיאות בוסניה והרצגובינה, החבר השמיני במספר מטעם בוסניה מאז ייסוד הנשיאות, לאחר שזכה ב-36.6 אחוזים מקולות המצביעים. ב-20 במרץ 2020 החל ג'פרוביץ' בכהונה בת שמונה חודשים כיושב ראש הנשיאות, תפקיד שאותו ממלאים שלושת חברי הנשיאות בתורנות. היה יושב הראש ה-36 שלה. מדיה וקבצים בנושא שפיק ג'פרוביץ' בוויקישיתוף ביוגרפיה (בבוסנית)
משטרת הפלילים הפדרלית (אוסטריה)

משרד משטרת הפלילית הפדרלית (בגרמנית: Bundeskriminalamt, "בונדסקרימינלאמט", הידוע בראשי התיבות: BK) היא משטרה פדרלית ברפובליקה של אוסטריה שתפקידה לנהל מודיעין משטרתי ולהילחם בפשיעה חמורה ולהוות מרכז לשיתוף פעולה עם משטרות בינלאומיות. המשטרה נוצרה בשנת 2002 מכוח חוק מיוחד שנקרא "חוק לשכת החקירות הפדרלית" ("Bundeskriminalamtgesetz"), ה-BK מכונה לעיתים גם שירות המודיעין הפלילי האוסטרי. אין להתבלבל עם משטרת הפלילים הפדרלית בגרמניה אשר נקרא גם Bundeskriminalamt אך קיצורו הוא BKA. המשימות העיקריות של BK הן שיתופי פעולה בינלאומיים, ביצוע חקירות, מניעת פשע ואיסוף סטטיסטיקות פשיעה. זוהי הלשכה המרכזית הלאומית של אוסטריה שמקיימת שיתופי פעולה עם משרד המשטרה האירופית (Europol), מערכת המידע של שנגן וארגון המשטרה הבינלאומית הפלילית (Interpol). ה-BK כפוף למינהל הכללי לביטחון הציבור (Generaldirektion für die öffentliche Sicherheit, "GDföS") במשרד הפנים הפדרלי בווינה. לפיכך היא אינה קשורה ישירות למשטרה הפדרלית, שהיא ארגון נפרד בתוך המינהל הכללי לביטחון הציבור. ארגון חדש זה הוגש כפתרון טוב יותר למאבק בפשעים פדרליים וחמורים. ראשי התיבות "BK" נבחרו כדי להבדילו מלשכת הקנצלר הפדרלי האוסטרי (Bundeskanzleramt) שראשי התיבות שלו "BKA". מטה BK נמצא ברובע אלזגרונד בווינה שבג'וזף-הולאובק-פלאץ, על שמו של רב-פקד לשעבר במשטרת וינה. אתר האינטרנט הרשמי של משטרת הפלילים הפדרלית (בגרמנית) משטרת הפלילים הפדרלית, ברשת החברתית פייסבוק משטרת הפלילים הפדרלית, ברשת החברתית אקס (טוויטר) חוק לשכת החקירות הפדרלית ("Bundeskriminalamtgesetz"), פורסם בשנת 2002
סילבר קונבנשן

סילבר קונבנשן (באנגלית: Silver Convention) הייתה להקת בנות גרמנית שיצרה מוזיקת דיסקו, שפעלה בשנות השבעים. הלהקה הוקמה ב-1974 על ידי שני מפיקים מוזיקליים במינכן, ב-1975 יצא הסינגל שלהן "Save Me" שזכה להצלחה בבריטניה. לאחר מכן יצא הסינגל "Fly, Robin, Fly" שמילותיו הכילו בסך הכול שישה מילים. השיר דורג גבוה בטבלאות מצעדי הפזמונים וזיכה את הלהקה בפרס גראמי. ב-אירוויזיון 1977 הם נבחרו לייצג את גרמניה עם השיר "טלגרם". אף על פי שבאותה שנה הוחלט כי כל מדינה חייבת לבצע את השיר שלה בשפת המדינה, השיר "טלגרם" הוחרג מכיוון שיצא לפני ההחלטה. בתחרות הגיעה הלהקה למקום השמיני. בשנה זו הם גם ביצעו סבב קונצרטים בדאלאס, בפילדלפיה ובמקסיקו. הלהקה הוציא חמישה אלבומים, והתפרקה ב-1979. סילבר קונבנשן, באתר ספוטיפיי סילבר קונבנשן, באתר AllMusic (באנגלית) סילבר קונבנשן, באתר MusicBrainz (באנגלית) סילבר קונבנשן, באתר דיזר סילבר קונבנשן, באתר Yandex.Music (ברוסית) סילבר קונבנשן, באתר Discogs (באנגלית) סילבר קונבנשן, באתר Songkick (באנגלית) סילבר קונבנשן, באתר בילבורד (באנגלית)
זכריא נאבסו

זכריא נאבסו (באדיגית: Закэри Нэпсэу; נולד ב-17 בנובמבר 1955) הוא פוליטיקאי, איש ציבור ואיש עסקים ישראלי-צ'רקסי, ראש המועצה המקומית כפר כמא. שירת בצה"ל והשתחרר בדרגת רב-סרן. מצעירותו היה פעיל חברתי בארגוני סיוע לצ'רקסים בסוריה ובטורקיה. נאבסו היה בעברו איש עסקים, ובבעלותו הייתה חברה בחו"ל[דרושה הבהרה] ועסקים נוספים בישראל. לשעבר יו"ר הוועדה לתכנון ובניה - מעלה חרמון. למד היסטוריה של המזרח התיכון ומדע המדינה באוניברסיטה, אך לא סיים את לימודיו. זכריא הוא נציג הצ'רקסים בישראל בפדרציה הצ'רקסית העולמית, ובעל זכות הצבעה. בבחירות לרשויות המקומיות שהתקיימו בשנת 2013 נבחר לתפקיד ראש מועצת כפר כמא, ובבחירות הבאות בשנת 2018 נבחר שוב לתפקיד. במהלך כהונתו הושג אישור לתוכנית מתאר להרחבת היישוב, ונבנה היכל תרבות רב תכליתי. בשנת תשע"ו הוענק ליישוב כפר כמא פרס שרת התרבות והספורט לרשויות המקומיות על זכייתה במקום השלישי[דרושה הבהרה]. כחלק מהחזון שלו לקדם את תחום התיירות בכפר כמא, נערך לראשונה מדרחוב במסגרת הפסטיבל הצ'רקסי. עוד פרויקט שקידם הוא הקמת מתחם לשוק עירוני, שנכון לשנת 2020 נמצא בשלבי סיום. בשנת 2019 במהלך כהונתו השנייה, תוכנן מרוץ לילה הראשון מסוגו בכפר, אך המירוץ בוטל בעקבות התנגדות התושבים בטענה שהמיאוץ פוגע בערכים של תושבי הכפר. באותה שנה התחוללה סערה בכפר סביב מכרז קרקעות של רשות מקרקעי ישראל, בעקבות זכייה של משפחה שאינה צ'רקסית במכרז. רבים מתושבי הכפר האשימו את ראש המועצה בתוצאות המכרז. נשוי ואב לארבעה ילדים. מדיה וקבצים בנושא זכריא נאבסו בוויקישיתוף זכריא נאבסו, ברשת החברתית פייסבוק ערוץ הכנסת - מחוץ לזמן עם זכריא נאבסו, 26 ביוני 2016 ישי פרידמן, ‏עקב בעיות מגדר: בוטל "מרוץ הלילה הראשון בכפר כמא", בעיתון מקור ראשון, 27 באוקטובר 2019 אלי אשכנזי‏, סערת הקרקעות בכפר כמא: הרוחות לא שוקטות - האווירה מתוחה, באתר וואלה, 11 ביולי 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Columbine

Columbine הוא אלבום הבכורה של הזמרת-יוצרת הדנית אאורה דיון. אלבום הבכורה יצא לאור ב-28 בינואר 2008 (בעולם) וב-27 בנובמבר 2009 (באירופה) על ידי חברת התקליטים איילנד רקורדס. מתוך האלבום יצאו שלושה סינגלים. האלבום הגיע למקום השלישי במצעד האלבומים של דנמרק. מידע על האלבום Columbine באתר MusicBrainz מידע על האלבום Columbine באתר AllMusic האלבום Columbine באתר Discogs האלבום Columbine באתר ספוטיפיי מיכאל פפונדהלר, קנת' באגר, תומאס טרואלסן Columbine, Discogs (באנגלית) Danish Albums Chart Sidste nyt fra IFPI Danmark | ifpi.dk, web.archive.org, ‏2014-12-23
אנטואן-מארי-בנואה בסון

אנטואן-מארי-בנואה בסון (בצרפתית: Antoine-Marie-Benoit Besson;‏ 14 בספטמבר 1876 – 23 ביולי 1969) היה גנרל צרפתי במלחמת העולם השנייה אשר פיקד על קבוצת הארמיות השלישית שהוצבה לאורך נהר הריין ואיישה את קו מאז'ינו. בסון נולד ב-14 בספטמבר 1876 בפומה, והיה בנם של בנדיקטוס בסון, חקלאי וראש העיר של פומה, ומארי דוראן. אחיו הגדול היה קולונל אנטואן בסון, ובנוסף הוא היה דודו של אנטואן פינאי, מדינאי. בשנת 1895 הוא התגייס לצבא צרפת, ובשנת 1898 הצטרף לרגימנט הזואבים ה-4. ב-29 באוקטובר 1901 בסון התחתן בסלון-דה-פרובנס עם קרוליין מנס, ממנה נולדו לו שני ילדים. בשנת 1905 הוא שירת ברגימנטים של הארטילריה ה-6 וה-13, ולאחר מכן הצטרף לרגימנט השאסורים האפריקניים ה-4. בדצמבר אותה שנה הוא הצטרף לרגימנט הרגלים ה-90, ובשנת 1907 הוא הצטרף לרגימנט הרגלים ה-99. לאחר מכן הוא הצטרף למטה הקורפוס ה-14, ובשנת 1908 הצטרף לרגימנט הרגלים ה-52 והועלה לדרגת קפיטן. במהלך מלחמת העולם הראשונה שירת בסון בתחילה במטהו של מפקד הארמייה החמישית, שארל לנרזאק, ולאחר מכן מונה למפקד רגימנט הרגלים ה-61. בינואר 1917 הוא הועלה לדרגת לוטננט קולונל, ובאוגוסט אותה שנה מונה למפקד רגימנט הזואבים ה-4. במרץ 1918 הוא מונה לראש מטה הקורפוס ה-8, וביוני אותה שנה הוא הועלה לדרגת קולונל. ב-15 ביוני 1919 מונה בסון לראש מטה הקורפוס ה-15, וב-22 ביולי 1922 הוא מונה למפקד רגימנט הרגלים ה-141. ב-21 בדצמבר 1926 הוא הועלה לדרגת ז'נרל דה בריגדה, וב-9 בפברואר 1927 הוא מונה למפקד החטיבה ה-58. ב-4 בפברואר 1931 הוא הועלה לדרגת ז'נרל דה דיוויזיה ומונה למפקד הדיוויזיה ה-15, וב-12 בדצמבר 1933 הוא הועלה לדרגת ז'נרל דה קורפוס ומונה למפקד הקורפוס ה-16. ב-25 במאי 1936 הוא מונה למפקד האזור הצבאי פריז, וב-8 ביולי 1937 הוא הועלה לדרגת ז'נרל ד'ארמה ומונה לחבר במועצת המלחמה העליונה. ב-3 בספטמבר 1939 הוא מונה למפקד הארמייה השישית, וב-18 באוקטובר 1939 הוא מונה למפקד קבוצת הארמיות השלישית שכיסתה את קטע קו מאז'ינו לאורך נהר הריין וגבול שווייץ. הוא ופיקודיו נכנעו לאחר ה-25 ביוני כאשר יחידות הפאנצר הגרמניות הגיעו לגבול שווייץ וניתקו את קו מאז'ינו משאר צרפת. ב-28 ביולי 1940 הוא מונה למנהל ארגון הסיוע לשבויי המלחמה, וב-20 באוגוסט אותה שנה הוא פרש מהצבא. בשנת 1943 הוא פרש מתפקידו בארגון הסיוע לשבויים, וב-23 ביולי 1969 הוא מת בביתו בפריז. מדיה וקבצים בנושא אנטואן-מארי-בנואה בסון בוויקישיתוף "Biography of General Antoine-Marie-Benoit Besson (1876–1969), France". Georg Zivkovic Army- and Navy-leaders of the world: 1971 - Page 158 1940 6. Armee: Besson, Antoine-Marie-Benoît AG. lX.-X. 1939
המשטרה החשאית הפרוסית

המשטרה החשאית הפרוסית (בגרמנית: Preußische Geheimpolizei) הייתה סוכנות המשטרה הפוליטית של פרוסיה במאות ה-19 ותחילת המאה ה-20. בשנת 1851 הוקם האיחוד המשטרתי של מדינות גרמניה על ידי כוחות המשטרה של אוסטריה, פרוסיה, בוואריה, סקסוניה, הנובר, באדן ו-וירטמברג. הגוף אורגן ספציפית לדיכוי התנגדות פוליטית בעקבות מהפכות 1848 שהתפשטו ברחבי גרמניה. במשך חמש עשרה השנים הבאות קיים האיחוד ישיבות שנתיות כדי להחליף מידע מודיעיני. קרל לודוויג פרידריך פון הינקלדיי, מפכ"ל המשטרה של ברלין, מונה על ידי הקייזר פרידריך וילהלם הרביעי ב-16 בנובמבר 1848. הוא היה לדמות מפתח בהתפתחות המשטרה החשאית בפרוסיה כמו גם באיחוד כולו. בשנת 1854, בזכות קשריו ההדוקים עם המלך, מונה למנהל הכללי של המשטרה (Generalpolizeidirektor). למעשה הוא היה שר משטרה שאינו תלוי בשר הפנים. פון הינקלדי הקים את המשטרה הפוליטית בברלין ופיתח קטלוג מידע פרוסי על מתנגדים פוליטיים, תוך התמקדות במהפכנים שהיו מעורבים בהתקוממות 1848. אך כשראה את פריז ולונדון כמרכזי התככים הפוליטיים, הוא היה מוכן לארגן את השיטור של מתנגדים פוליטיים גם מחוץ לגבולות השיפוט הלאומיים. שמה של המשטרה החשאית הפרוסית הוכתם כיון שהיא הייתה הבסיס עליו הוקם מאוחר יותר הגסטאפו. עם זאת, המשטרה החשאית הפרוסית לא עסקה באופן שגרתי ברדיפות או בהתעללות או בשימוש לרעה בסמכויות המשטרה ולא התנהגה בדרך בה עלולים כוחות משטרה חשאיים אחרים לפעול. המשטרה החשאית הפרוסית אורגנה בשנת 1933 לגסטפו. פרוסיה עצמה פורקה כישות מנהלית בעקבות מלחמת העולם השנייה. Deflem, Mathieu (1996). "שיטור בינלאומי באירופה מהמאה התשע-עשרה: איחוד המשטרה של מדינות גרמניה, 1851-1866" . סקירה בינלאומית של צדק פלילי 6: 36–57. Deflem, Mathieu (2002). Policing World Society: Historical Foundations of International Police Cooperation. Oxford, UK: Oxford University Press.
קק לאפיס סראוואק

קק לאפיס סראוואק או עוגת שכבות סראוואק (במלאית: kek lapis Sarawak, מילולית: "עוגת שכבות מסראוואק") היא עוגה שכבתית מסורתית המוגשת במדינת סראוואק, שבמלזיה באירועים מיוחדים. לרוב העוגה נאפת לחגיגות דתיות או תרבותיות כמו עיד אול-פיטר, חג המולד, דיוואלי, ימי הולדת וחתונות. אנשים במלזיה נוהגים לפתוח את ביתם לאורחים ומבקשרים ביום חג או אירוע חגיגי, ומגישים את העוגה למבקרים. מקורה של עוגה זו בעוגת שכבות מסורתית עם תבלינים שונים שנמצאו באינדונזיה המכונה "לאפיס לגיט" (lapis legit) או קאק לאפיס בטאווי (kek lapis Betawi): "בטאווי" היה שמה הישן של ג'קרטה (היינו: עוגת שכבות של ג'קרטה). עוגה זו התבססה על עוגה מסורתית אירופית (מסוג קורטוש), והיא נוצרה על ידי המבשלות של המנהלנים הקולוניאלים ההולנדים. הערכה היא כי העוגה הגיעה למדינת סראווארק בשנות ה-70 ושנות ה-80, ואנשי סראוואק החלו לצבוע את הבצע בצבעים שונים. בשנת 2011, יצרנית העוגות Kek lapis Qalas Qalas החלה בייצור תעשייתי של העוגות, תוך שימוש בצבעים רבים. ניתן לחלק עוגות שכבות מודרניות לשתי קטגוריות: עוגות עם שכבות רגילות ועוגות עם תבניות, מוטיבים או צורות. כולם חייבים לפחות שני צבעים. הבלילה משתמשת בחמאה או בשמן צמחי, חלב וביצים. העוגה האפויה בעלת מרקם גבוה ויציב והשכבות מהודקות יחד עם ריבה או חומר מתוק דביק דומה. עוגות מפורטות יותר לרוב דורשות תבניות מיוחדות לשמירה על עובי השכבה הקבוע. במלזיה, לעוגה יש כינוי מקור מוגן מאז 2010. היינו, עוגה תעשייתית יכולה להיקרא בשם זה רק אם מיוצרת בסראוואק על פי המפרט של התאחדות יצרני העוגות של סרואואק. לא חוקי לקרוא לעוגה תעשייתית בשם זה, אם היא לא מיוצרת בפועל בסראוואק; יצרנים מחוץ למדינה רשאים לקרוא לעוגה "עוגת שכבות בסגנון סראוואק". • Meghan O'Keefe, ‘The Great British Baking Show’: What are Cassatelle? And What is Sarawak Layer Cake?, Oct 11, 2019 מדיה וקבצים בנושא קק לאפיס סראוואק בוויקישיתוף ההיסטוריה של העוגה ותצלומי עוגות כתבה על העוגה בעיתון "בורנאו פוסט" תיאור העוגה וההיסטוריה שלה היסטוריה של עוגות ברחבי העולם באתר CNN כתבה מיום 10 באוקטובר 2019 בעיתון "בורנאו פוסט" ראו ב"לקריאה נוספת" בכתבתה של Meghan O'Keefe